CELEX: 32012R0755
Language: lv
Date: 2012-08-16 00:00:00
Title: Komisijas Īstenošanas regula (ES) Nr. 755/2012 ( 2012. gada 16. augusts ), ar ko groza Īstenošanas regulu (ES) Nr. 543/2011 attiecībā uz tādu specifisko izmaksu attiecināmību, kas radušās, īstenojot ražotāju organizāciju darbības programmas augļu un dārzeņu nozarē

21.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 223/6
            
         
      KOMISIJAS ĪSTENOŠANAS REGULA (ES) Nr. 755/2012
   (2012. gada 16. augusts),
   ar ko groza Īstenošanas regulu (ES) Nr. 543/2011 attiecībā uz tādu specifisko izmaksu attiecināmību, kas radušās, īstenojot ražotāju organizāciju darbības programmas augļu un dārzeņu nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.h pantu saistībā ar tās 4. pantu,
   tā kā:
   
               (1)
            
            
               Ar Regulu (EK) Nr. 1234/2007 izveido lauksaimniecības tirgu vienotu organizāciju, kas aptver augļu un dārzeņu un pārstrādātu augļu un dārzeņu nozari. Saskaņā ar minētās regulas 103.c panta 3. punktu dalībvalstīm ir jānodrošina, lai augļu un dārzeņu nozares darbības programmās tiktu iekļauti vismaz divi ar vidi saistīti pasākumi vai lai vismaz 10 % no darbības programmu izdevumiem attiektos uz darbībām, kas saistītas ar vidi. Regulā ir arī noteikts, ka vides darbību atbalstam ir jāsedz ar attiecīgo darbību saistītās papildu izmaksas un negūtie ienākumi.
            
         
               (2)
            
            
               Saskaņā ar 60. panta 1. punktu Komisijas 2011. gada 7. jūnija Īstenošanas regulā (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), minētās īstenošanas regulas IX pielikumā iekļautajā sarakstā ir norādīti pasākumi un izdevumi, par kuriem nevar saņemt atbalstu atbilstīgi darbības programmām. Tomēr tajā ir norādīts, ka izņēmuma kārtā par attiecināmām var uzskatīt specifiskas izmaksas par pasākumiem vides jomā, tostarp ar iepakojumu saistītās vides pārvaldības izmaksas.
            
         
               (3)
            
            
               Pieredze, kas gūta, īstenojot ar iepakojuma apsaimniekošanu saistītus pasākumus vides jomā, liecina, ka ir radušās šaubas par to, kādi ir šo pasākumu rezultātā panāktie faktiskie ekoloģiskie ieguvumi, un/vai par to, vai tie ražotāju organizācijām patiešām rada papildu izmaksas un negūtus ienākumus, kā arī – attiecīgi – par piešķirtā valsts atbalsta pamatotību. Turklāt ir izrādījies, ka gan šo pasākumu pārvaldība, gan to kontrole ir sarežģīta jo sevišķi piešķiramā atbalsta aprēķināšanas ziņā. Pamatojoties uz gūto pieredzi un lai sekmētu tādu vides pasākumu īstenošanu, kas ir finansiāli izdevīgāki, kā arī lai mazinātu Savienības shēmas administrēšanas izmaksas, ir pamats izbeigt atbalstu pasākumiem, kas saistīti ar iepakojuma apsaimniekošanu.
            
         
               (4)
            
            
               Tādēļ būtu attiecīgi jāgroza Īstenošanas regula (ES) Nr. 543/2011.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 543/2011
   Īstenošanas regulu (ES) Nr. 543/2011 groza šādi:
   
               1)
            
            
               regulas 60. panta 4. punktu groza šādi:
               
                           a)
                        
                        
                           pirmajā daļā c) punktu svītro;
                        
                     
                           b)
                        
                        
                           otro daļu svītro;
                        
                     
         
               2)
            
            
               regulas IX pielikuma 1. punkta pirmajā daļā ceturto ievilkumu aizstāj ar šādu:
               
                           “—
                        
                        
                           specifiskas izmaksas par pasākumiem vides jomā, kas minēti Regulas (EK) Nr. 1234/2007 103.c panta 3. punktā. Visos gadījumos ar iepakojuma izmantošanu un iepakojuma apsaimniekošanu saistītās izmaksas nav attiecināmas;”.
                        
                     
         2. pants
   Pārejas noteikumi
   1.   Par vides pasākumiem, kas saistīti ar iepakojuma apsaimniekošanu un kas iekļauti tādā darbības programmā, kas apstiprināta pirms šīs regulas stāšanās spēkā, arī turpmāk paliek tiesības uz atbalstu līdz attiecīgās darbības programmas pabeigšanai ar nosacījumu, ka šie vides pasākumi atbilst noteikumiem, kurus piemēro līdz dienai, kad stājas spēkā šī regula.
   2.   Attiecīgā gadījumā dalībvalstis groza savu valsts sistēmu, kas minēta Regulas (EK) Nr. 1234/2007 103.f panta 1. punkta pirmajā daļā, nolūkā to pielāgot šīs regulas 1. pantā paredzētajām izmaiņām.
   Atkāpjoties no Īstenošanas regulas (ES) Nr. 543/2011 56. panta 1. punkta, valsts sistēmas grozījumiem, kas izdarīti atbilstīgi šā punkta pirmajai daļai, Regulas (EK) Nr. 1234/2007 103.f panta 1. punkta otrajā daļa izklāstīto procedūru nepiemēro.
   3. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 16. augustā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 299, 16.11.2007., 1. lpp.
   
      (2)  OV L 157, 15.6.2011., 1. lpp.